ŠILUTĖS RAJONO SAVIVALDYBĖS ADMINISTRACIJOS
SOCIALINĖS PARAMOS SKYRIUS


AIŠKINAMASIS RAŠTAS
DĖL TARYBOS SPRENDIMO „DĖL 2024 METŲ SOCIALINIŲ PASLAUGŲ KAINŲ PATVIRTINIMO“ PROJEKTO

2023 m. gruodžio 4 d.
Šilutė

	1. Tikslai ir uždaviniai.

	Patvirtinti naujas kainas už socialines paslaugas, teikiamas Šilutės socialinės globos namuose, Šilutės socialinių paslaugų centre, Vaiko gerovės ir globos centre ir transporto organizavimo paslaugas.

	2. Kaip šiuo metu yra sureguliuoti projekte aptarti klausimai.

	Šiuo metu galioja socialinių paslaugų kainos, patvirtintos Šilutės rajono savivaldybės tarybos 2022 m. gruodžio 22 d. sprendimu Nr. T1-1172 „Dėl 2023 metų socialinių paslaugų kainų patvirtinimo“. 
Socialinės paramos skyriuje gautas 2023 m. lapkričio 27 d. Šilutės socialinės globos namų raštas Nr. V5-256 „Dėl socialinių paslaugų kainų 2024 metams patvirtinimo“, 2023 m. lapkričio 27 d. Vaiko gerovės ir globos centro raštas Nr. VGGC1-520 (3.4 E) „Dėl socialinių paslaugų kainų 2024 metams patvirtinimo“, 2023 m. lapkričio 24 d. Šilutės socialinių paslaugų centro raštas Nr. S-1870 „Dėl socialinių paslaugų kainų 2024 metams patvirtinimo“ dėl socialinių paslaugų kainų 2024 metams keitimo ir patvirtinimo.


	3. Kokių pozityvių rezultatų laukiama.

	Patvirtinus projektą bus įgyvendinti teisės aktų reikalavimai. Savivaldybės gyventojai bus informuoti apie teikiamų socialinių paslaugų kainas.

	4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Patvirtinus projektą neigiamų pasekmių nenumatoma.

	5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus būtina pakeisti ar panaikinti; jeigu reikia Kolegijos ar mero priimamų aktų, nurodyti, kas ir kada juos turėtų parengti, priėmus teikiamą projektą.

	Nėra.

	6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į teisės aktų projektų antikorupcinio vertinimo taisykles.

	Sprendimo projekto rengėjo nuomone,  antikorupcinis vertinimas nereikalingas.

	7. Projekto metu gauti specialistų vertinimai ir išvados, ekonominiai apskaičiavimai      (sąmatos) ir konkretūs finansavimo šaltiniai.

	Pateikti Šilutės socialinės globos namų, Šilutės socialinių paslaugų centro ir Vaiko gerovės ir globos centro Bendruomeninių vaikų globos namų teikiamų socialinių paslaugų kainų finansiniai skaičiavimai (priedas 1, priedas 2, priedas 3). Kainų skaičiavimai atlikti vadovaujantis 2022 m. lapkričio 11 d. Šilutės rajono savivaldybės administracijos direktoriaus įsakymu Nr. A1-2054 patvirtinta Socialinių paslaugų kainos skaičiavimo metodika.

	8. Projekto autorius ar autorių grupė.	

	Projektą rengė Socialinės paramos skyriaus vyriausioji specialistė Vida Rimkutė. Įstaigų teikti pasiūlymai buvo apsvarstyti Socialinės paramos skyriaus specialistų. Socialinių paslaugų kainų skaičiavimus pateikė Šilutės rajono savivaldybės socialinių paslaugų įstaigų vadovai ir buhalteriai.

	9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	Socialinės paslaugos, socialinė globa, socialinių paslaugų kaina.

	10. Kiti, autorių nuomone, reikalingi pagrindimai ir paaiškinimai.

	Lietuvos Respublikos Vietos savivaldos įstatymo 15 straipsnio 2 dalies 29 punkte įtvirtinta nuostata, kad Savivaldybės taryba turi nustatyti kainas už savivaldybės biudžetinių įstaigų teikiamas atlygintinas paslaugas. Savivaldybės biudžetinės įstaigos, kurios teikia socialines paslaugas, yra: Šilutės socialinės globos namai, Šilutės socialinių paslaugų centras ir Vaiko gerovės ir globos centras. Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos vyriausybės 2006 m. spalio 10 d. nutarimu Nr. 978, 20, 21, 22 punktai reglamentuoja, kad socialinės priežiūros  ir socialinės globos kainas socialinių paslaugų įstaigos ir socialinės globos įstaigos nustato derindamos jas su steigėjais (dalininkais). Socialinės globos, teikiamos asmenims su sunkia negalia, finansavimo tvarkos aprašo, patvirtinto Šilutės rajono savivaldybės tarybos 2012 m. birželio 28 d. sprendimu Nr. T1-454 „Dėl socialinės globos, teikiamos asmenims su sunkia negalia, finansavimo tvarkos aprašo patvirtinimo“, 6 punktas reglamentuoja, kad socialinės globos įstaiga, atsižvelgdama į bendrąsias socialinės globos išlaidas ir kintamąsias socialinės globos išlaidas, nustato paslaugos kainą, ir suderina ją su steigėju, o 19 punkte įtvirtinta nuostata, kad socialinės globos įstaiga, kurios steigėja yra Savivaldybės taryba, teikia siūlymą dėl socialinės globos paslaugos kainos keitimo einamų metų paskutinį ketvirtį. Kainų skaičiavimas visoms rajono socialinės globos įstaigoms yra reglamentuotas ir  atliktas vadovaujantis 2022 m. lapkričio 11 d. Šilutės rajono savivaldybės administracijos direktoriaus įsakymu Nr. A1-2054 patvirtinta Socialinių paslaugų kainos skaičiavimo metodika. Kainos skaičiuojamos atsižvelgiant į  socialinės priežiūros ir socialinės globos paslaugų organizavimo išlaidas, socialinių paslaugų teikimo rajono savivaldybėje ypatumus ir šių išlaidų efektyvų panaudojimą. Socialinės priežiūros ir socialinės globos (institucijoje, bendruomeniniuose vaikų globos namuose ir asmens namuose) kainos 2024 m. didėja dėl darbuotojų darbo užmokesčio kėlimo, kuris skaičiuojamas pagal LR Seimo ir Vyriausybės įstatymus, kai siūlomą padidinti minimalią mėnesinę algą bei savivaldybių biudžetinių įstaigų darbuotojų algos bazinį dydį. Taip pat atsižvelgta į išlaidų didėjimą paslaugoms, prekėms, kurios būtinos teikiant paslaugas įstaigų klientams.
Socialinių paslaugų kainų tendencijos 2023–2024 metais

	Paslauga
	Patvirtinta kaina
2023 metais

	Numatoma kaina
2024 metais
	Skirtumas

	Ilgalaikė ar trumpalaikė socialinė globa senyvo amžiaus asmenims bei suaugusiems asmenims su negalia
	1 402,00 Eur per mėnesį
	1 492,00 Eur per mėnesį
	+ 90,00 Eur

	Ilgalaikė ar trumpalaikė socialinė globa senyvo amžiaus asmenims bei suaugusiems asmenims su sunkia negalia
	1 443,00 Eur per mėnesį
	1 522,00 Eur per mėnesį
	+ 79,00 Eur

	Pagalba į namus
	10,20 Eur per valandą
	11,15 Eur per valandą
	+ 0,95 Eur

	Asmeninė pagalba
	9,22 Eur per valandą
	10,19 Eur per valandą
	+ 0,97 Eur

	Apgyvendinimas savarankiško gyvenimo namuose
	10,06 Eur per dieną
	11,44 Eur per dieną
	+ 1,38 Eur

	Laikinas apnakvindinimas
	10,10 Eur per parą
	14,47 Eur per parą
	+ 4,37 Eur

	Apgyvendinimas nakvynės namuose
	17,19 Eur per parą
	20,28 Eur per parą
	+ 3,09 Eur

	Apgyvendinimas krizių centre
	15,13 Eur per parą
	20,05 Eur per parą
	+ 4,92 Eur

	Socialinė priežiūra šeimoms
	12,21 Eur per valandą
	13,21 Eur per valandą
	+ 1,00 Eur

	Dienos socialinė globa asmens namuose 
	109,79 Eur per dieną
	10,82 Eur per valandą
	

	Dienos socialinė globa institucijoje asmenims su negalia
	60,43 Eur per dieną
	60,70 Eur per dieną
	 + 0,27 Eur

	Dienos socialinė globa institucijoje asmenims su sunkia negalia
	65,33 Eur per dieną
	66,73 Eur per dieną
	+ 1,73 Eur

	Ilgalaikė ar trumpalaikė socialinė globa bendruomeniniuose vaikų globos namuose vaikui, likusiam be tėvų globos
	1 982,00 Eur per mėnesį
	2 032,00 Eur per mėnesį
	+ 50,00 Eur

	Ilgalaikė ar trumpalaikė socialinė globa bendruomeniniuose vaikų globos namuose vaikui, likusiam be tėvų globos, su sunkia negalia
	1 995,00 Eur per mėnesį
	2 054,00 Eur per mėnesį
	+ 59,00 Eur

	Budinčio globotojo paslauga, kol vaikui nenustatyta  globa nuo 0–18 metų
	18,77 Eur per parą
	21,06 Eur per parą
	+ 2,29 Eur

	Laikino atokvėpio paslauga globėjams (rūpintojams), budintiems globotojams, globojantiems vaikus nuo 0–18 metų
	41,62 per parą
	46,61 Eur per parą
	+ 4,99 Eur

	Pagalba globėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti
	1 419,20 per mėnesį
	301,00 Eur per mėnesį
	-1 118,00 Eur

	Vaiko dienos socialinės priežiūros kaina Vaikų dienos centre
	360,00 Eur per mėnesį
	370,00 Eur per mėnesį
	+10,00 Eur

	Transporto paslaugos organizavimas
	0,50 Eur už 1 kilometrą
	0,50 Eur už 1 kilometrą
	0




	


Vyriausioji specialistė 					             Vida Rimkutė
